Quisquis illius terræ heres effici vult de qua dicit Psalmista: «Credo videre bona Domini in terra viventium», hanc terram quam pedibus conculcamus et quam vermes hereditant, debet Deo dare dum vivit. Quod ego Girardus cupiens facere, dono ad locum Cluniacum, ubi domnus Hugo abbas magis prodesse quam preesse videtur, duas vineas, cum consensu fratrum meorum. Quorum una est ad Curtem Besonis, altera vero ad Rubram Terram; et hoc tenore ut monachi prefati loci semper Domini pro me clementiam exorent, et pro meis genitoribus ac fratribus. Si quis vero huic mee donationi aliquam inferre litem temptaverit, iram Dei omnipotentis incurrat. S. Girardi et fratrum ejus.